## Pravilnik o legitimaciji i izgledu značke turističkog vodiča

### NN 33/1991 (4.7.1991.), Pravilnik o legitimaciji i izgledu značke turističkog vodiča

# MINISTARSTVO TURIZMA

Na temelju članka 120. stavka 2. Zakona o ugostiteljskoj i turističkoj
djelatnosti ("Narodne novine", br. 28/88. i 16/90), ministar
turizma donosi

## PRAVILNIK

### o legitimaciji i izgledu značke turističkog vodiča

Članak 1.

Svojstvo turističkog vodića utvrđuje se legitimacijom turističkog vodiča.

Članak 2.

Legitimaciju turističkog vodiča (u daljem tekstu: legitimacija) izdaje
:

1. za samostalnog turističkog vodiča, organ općinske uprave nadležan
za poslove turizma općine na području koje samostalni turistički vodič
ima poslovno sjedište;

2. za turističkog vodiča i počasnog turističkog vodiča, organ općinske
uprave nadležan za poslove turizina na području koje oni imaju prebivalište.

Članak 3.

Legitimacija se izdaje prema obrascima stranica legitimacije koji su
odštampani uz ovaj pravilnik i čine njegov sastavni dio.

Legitimacija se sastoji od dva lista veličine 7 x 10 cm od tankog kartona
bijele boje.

Legitimacija je presvučena omotom od prozirnog plastičnog materijala.

Članak 4.

Turistički vodič koji prestane obavljati poslove vodiča dužan je odmah,
a najkasnije u roku od 10 dana od dana prestanka obavljanja tih poslova,
vratiti legitimaciju općinskom organu uprave koji ju je izdao.

Članak 5.

Organ opčinske uprave koji je izdao legitimaciju vodi evidenciju o izdanim
i vraćenim legitimacijama.

Članak 6.

Značka turističkog vodiča sastoji se od pločice okruglog oblika promjera
30-35 mm na čijem su gornjem rubu u polukrugu upisane riječi "TURISTIČKI
VODIČ". U donjem polukrugu uz rub nalazi se pet zvjezdica.

U unutrašnjem krugu značke otisnuta su velika slova riječi "GUIDE".
Slova "GUIDE" svojim dimenzijama asociraju na perspektivu, tako
da su slova "G" i "E" uz rub unutrašnjeg kruga manja
od ostalih slova. Visina najvišeg slova "I" je 16 mm, a ostalih
proporcionalno manja.

Pozadina unutrašnjeg kruga značke je plave boje s rubovima boji zlata.
Riječi i zvjezdice koje se naIaze u vanjskom krugu značke su također zlatne
boje.

Na poleđini značke mora biti otisnut broj značke. Na poleđini mora biti
montirana igla s osiguračem.

Značka je izrađena od metala debljine 1 mm u kvalitetnoj tehnici (emajl,
boja).

Članak 7.

Turistički vodiči koji su na dan stupanja na snagu ovoga pravilnika
imali odobrenje za pružanje usluga turističkog vodiča, dužni su u roku
od 30 dana od dana stupanja na snagu ovoga pravilnika postojeće legitimacije
turističkog vodiča vratiti organu općinske uprave koji je izdao legitimaciju,
radi zamjene legitimacije s ovim pravilnikom propisanom legitimacijom.

Turistički vodiči dužni su u roku od 30 dana od dana stupanja na snagu
ovoga pravilnika postoječe značke turističkog vodiča zamijeniti ovim pravilnikom
propisanom značkom.

Članak 8.

Danom stupanja na snagu ovoga pravilnika prestaje važiti Pravilnik o
legitimaciji i izgledu značke turističkog vodiča ("Narodne novine",
br. 24/90).

Članak 9.

Ovaj pravilnik stupa na snagu osmoga dana od objave u "Narodnim
novinama".

Klasa: 334-08/91-01/01

Urbroj : 529-01-91-1

Zagreb, 27. lipnja 1991

Ministar

**Janko Vranyczany Dobrinović, v. r.**

Pravilnik, NN 33/1991-909
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)